Diari Oficial de la Generalitat Valenciana


Sumari del DOGV 7154, del 18-11-2013 (2013/10164)

DECRET 177/2013, de 15 de novembre, del Consell, pel qual es crea un col·legi d'Educació Infantil i Primària a Paterna, per desglossament del Col·legi d'Educació Infantil i Primària Jaime I el Conquistador de la mateixa localitat.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7154

Data del DOGV
:   18-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10437


Data del document
:   15-11-2013

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 177/2013, de 15 de novembre, del Consell, pel qual es crea un col·legi d'Educació Infantil i Primària a Paterna, per desglossament del Col·legi d'Educació Infantil i Primària Jaime I el Conquistador de la mateixa localitat. [2013/10163]  
El Reial Decret 3485/1977, de 9 de desembre, va crear un colegi nacional a Paterna, que es va posar en funcionament per mitjà de l'Orde del Ministeri d'Educació i Ciència de 28 de juny de 1978 com a centre de règim especial del Ministeri de Defensa. El 2 de setembre de 1998 el Ministeri de Defensa i la Conselleria de Cultura, Educació i Ciència van firmar un conveni per mitjà del qual el primer cedia a la segona l'ús de les instalacions del centre que passa a ser de titularitat de la Generalitat, però amb un règim d'admissió preferent per als fills dels militars amb destinació en la localitat.  
La Direcció Territorial d'Educació, Cultura i Esport de València ha emés un informe en què manifesta que el Colegi d'Educació Infantil i Primària Jaime I ha patit un fort increment en la demanda de places escolars, per la qual cosa proposa la creació d'un centre docent nou per desglossament de l'existent.   
El Consell Escolar Municipal de Paterna ha sigut consultat en relació amb la proposta de desglossament.  
El Servici de Planificació Educativa, de la Direcció General de Centres i Personal Docent, ha emés un informe en què assenyala la conveniència de dur a terme esta actuació com a la millor manera d'atendre la demanda de places escolars en la zona.  
L'Ajuntament de Paterna, segons l'acord adoptat en la sessió plenària de 17 de desembre de 2009, va posar a disposició de la Conselleria d'Educació una parcela de 7.737,84 m², que figura inscrita en el Registre de la Propietat de Paterna 2 com a finca registral número 75420, tom 2275, llibre 848, secció primera, foli 39, per a la construcció d'un edifici escolar destinat al nou colegi d'Educació Infantil i Primària. Esta parcela està situada en el barri de la Lloma Llarga, entre els carrers Espígol, Carlina i Alfàbegues.  
La Direcció General de Règim Econòmic de la Conselleria d'Educació, per mitjà de Resolució de 17 de maig de 2010, va acceptar la posada a disposició del solar efectuada per l'Ajuntament. Totes estes actuacions es van portar a terme en el marc de colaboració establit en la disposició addicional quinzena, apartat 4 de la Llei Orgànica 2/2006, de 3 de maig, d'Educació, i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.  
  
Per Resolució de 31 de gener de 2011, de la Conselleria d'Economia, Hisenda i Ocupació, es va incloure la construcció de l'edifici del centre docent en el Pla de Suport a la Inversió Productiva en Municipis de la Comunitat Valenciana, i l'Ajuntament de Paterna, en sessió plenària de 31 de gener de 2011, va acceptar la delegació de competències per a la construcció de l'esmentat edifici escolar.  
De conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Colegis d'Educació Primària, aprovat pel Decret 233/1997, de 2 de setembre, del Consell, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 15 de novembre de 2013,  
  
DECRETE  
  
Article 1. Creació del centre  
Es crea, per desglossament del Colegi d'Educació Infantil i Primària Jaime I el Conquistador, codi 13580947, el centre docent següent:  
  
Província: València.  
Localitat: Paterna - la Lloma Llarga.  
Denominació: Colegi d'Educació Infantil i Primària Número 9.   
Codi: 63904047.  
Titular: Generalitat.  
Domicili: carrer d'Espígol, s/n, 46734.   
Composició: 6 unitats d'Educació Infantil i 12 unitats d'Educació Primària.  
Capacitat: 150 places escolars d'Educació Infantil i 300 d'Educació Primària.   
  
Article 2. Inici d'activitats   
1. El nou centre iniciarà les seues activitats en el curs escolar 2013/2014.  
2. En el mencionat curs escolar, el centre oferirà sis unitats d'Educació Infantil i dos unitats d'Educació Primària.  
3. Este centre impartirà el Programa Plurilingüe d'Ensenyament en Castellà (PPEC) i el Programa Plurilingüe d'Ensenyament en Valencià (PPEV).  
4. Els llocs de treball del centre, en este curs, seran els següents:  
  
- 8 d'Educació Infantil.  
- 1 d'Educació Primària.  
- 1 d'Educació Primària, Idioma Estranger, Anglés.  
  
Article 3. Composició del centre desglossat  
1. El Colegi d'Educació Infantil i Primària Jaime I el Conquistador, en el curs escolar 2013/2014, oferirà quatre unitats d'Educació Infantil i 10 unitats d'Educació Primària.  
2. Els llocs de treball del centre, en este curs, seran els següents:  
  
- 5 d'Educació Infantil.  
- 9 d'Educació Primària.  
- 2 d'Educació Primària, Idioma Estranger, Anglés.   
- 2 d'Educació Primària, Educació Física.  
- 1 d'Educació Primària, Música.   
- 1 d'Educació Especial, Pedagogia Terapèutica.  
- 1 d'Educació Especial, Audició i Llenguatge.  
  
DISPOSICIONS ADDICIONALS  
  
Primera. Inscripció registral  
El que establix este decret s'inscriurà en el Registre de Centres Docents de la Comunitat Valenciana.  
  
Segona. Personal adscrit al nou centre   
El personal docent amb destinació definitiva en el Colegi d'Educació Infantil i Primària Jaime I el Conquistador que, com a conseqüència del desglossament, s'adscriga al centre que es crea per mitjà d'este decret mantindrà l'antiguitat que posseïa en el seu centre d'origen, en aplicació del que establix la disposició addicional tercera del Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació, i altres procediments de provisió de places a cobrir per estos.  
  
  
Tercera. Equip directiu  
La Direcció Territorial d'Educació, Cultura i Esport de València nomenarà l'equip directiu del centre de nova creació, de conformitat amb el que establix l'article 137 de la Llei Orgànica 2/2006, de 3 de maig, d'Educació, i l'article 17.3 del Reglament Orgànic i Funcional de les Escoles d'Educació Infantil i dels Colegis d'Educació Primària, aprovat pel Decret 233/1997, de 2 de setembre, del Consell.  
  
  
Quarta. Ràtio  
El centre aplicarà l'increment del nombre d'alumnat per aula previst en l'Orde 19/2012, de 21 de maig, de la Conselleria d'Educació, Formació i Ocupació, per la qual es regula l'aplicació del Reial Decret Llei 14/2012, de 20 d'abril, de Mesures Urgents de Racionalització del Gasto Públic en l'Àmbit Educatiu, en els centres docents no universitari públics i privats concertats de la Comunitat Valenciana. Este increment s'aplicarà mentres es donen les circumstàncies previstes en l'esmentat Reial Decret Llei 14/2012.  
  
  
Quinta. Desplegament  
Es faculta la conselleria competent en matèria d'educació perquè adopte les mesures que siguen necessàries per al compliment i desplegament del que establix este decret, així com per a modificar, si és el cas, la configuració del centre.  
  
DISPOSICIÓ FINAL  
  
Única. Publicació i efectes  
Este decret es publicarà en el Diari Oficial de la Comunitat Valenciana i produirà efectes des de l'inici del curs escolar 2013/2014.  
  
  
València, 15 de novembre de 2013  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET